钦定古今图书集成/理学汇编/学行典/第083卷 > 淮南子 > 《主术训》
## 钦定古今图书集成/理学汇编/学行典/第083卷 > 淮南子 > 《主术训》

凡人之论，心欲小而志欲大，智欲圆而行欲方，能欲
多而事欲鲜。所以心欲小者，虑患未生，备祸未发，戒
过慎微，不敢纵其欲也。“志欲大”者，兼包万国，一齐殊
俗，并覆百姓，若合一族，是非辐凑而为之毂；“智欲圆”
者，环复转运，终始无端，旁流四达，渊泉而不竭，万物
并兴，莫不响应也。“行欲方”者，直立而不挠，素白而不
污穷，不易操，通不肆志。《能欲多》者，文武具备，动静中
仪，举动废置，曲得其宜，无所击戾，无不毕宜也。“事欲
鲜”者，执柄持术，得要以应众，执约以治广，处静持中，
运于旋枢，以一合万，若合符者也。故心小者禁于微
也，志大者无不怀也，智圆者无不知也，行方者有不
为也，能多者无不治也，事鲜者约所持也。